**Molėtų rajono savivaldybės taryba**

**SPRENDIMAS**

**Dėl MOLĖTŲ RAJONO SAVIVALDYBĖS VISUOMENINĖS ADMINISTRACINIŲ GINČŲ KOMISIJOS SUDARYMO IR JOS NUOSTATŲ PATVIRTINIMO**

2015 m. spalio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 15 straipsnio 4 ir 6 dalimis, 16 straipsnio 2 dalies 6 punktu, Lietuvos Respublikos administracinių ginčų komisijų įstatymo 2 straipsnio 1 dalimi, 3 straipsnio 1 dalimi, Molėtų rajono savivaldybės tarybos veiklos reglamento, patvirtinto Molėtų rajono savivaldybės tarybos 2015 m. rugsėjo 24 d. sprendimu Nr. B1-215 „Dėl Molėtų rajono savivaldybės tarybos veiklos reglamento patvirtinimo“, 125, 127 punktais, atsižvelgdama į Molėtų rajono mero 2015 m. spalio 19 d. potvarkį Nr. B3-40 „Dėl Molėtų rajono savivaldybės visuomeninės administracinių ginčų komisijos narių kandidatūrų teikimo“ bei Molėtų rajono savivaldybės administracijos 2015 m. spalio 16 d. raštą Nr. B88-10 „Dėl delegavimo į Molėtų rajono savivaldybės visuomeninę administracinių ginčų komisiją“,

Molėtų rajono savivaldybės taryba n u s p r e n d ž i a:

 1. Sudaryti tarybos įgaliojimų laikui Molėtų rajono savivaldybės visuomeninę administracinių ginčų komisiją (toliau - komisija):

 Kristina Baltrušaitienė, Molėtų rajono Alantos senelių globos namų direktorė (suderinta);

 Nijolė Viešchnickienė, Antstolės Nijolės Viešchnickienės kontoros antstolė (suderinta);

 Albertas Jurgelėnas, Advokato Alberto Jurgelėno kontoros advokatas (suderinta);

 Algimantas Žiukas, Molėtų rajono savivaldybės tarybos narys;

 Virginija Žalienė, Molėtų rajono savivaldybės administracijos Teisės skyriaus vyriausioji specialistė.

 2. Paskirti:

 2.1. komisijos pirmininke Kristiną Baltrušaitienę, Molėtų rajono Alantos senelių globos namų direktorę;

 2.2. komisijos pirmininko pavaduotoju Algimantą Žiuką, Molėtų rajono savivaldybės tarybos narį;

 2.3. komisijos sekretore Virginiją Žalienę, Molėtų rajono savivaldybės administracijos Teisės skyriaus vyriausiąją specialistę.

 3. Nustatyti, kad Molėtų rajono savivaldybės visuomeninė administracinių ginčų komisija savo veikloje vadovaujasi Administracinių ginčų komisijų darbo nuostatais, patvirtintais Lietuvos Respublikos Vyriausybės 1999 m. gegužės 4 d. nutarimu Nr. 533 „Dėl Administracinių ginčų komisijų darbo nuostatų patvirtinimo“.

 4. Pripažinti netekusiu galios Molėtų rajono savivaldybės tarybos 2011 m. spalio 20 d. sprendimą Nr. B1-208 „Dėl Molėtų rajono savivaldybės visuomeninės administracinių ginčų komisijos sudarymo ir jos nuostatų patvirtinimo“.

Savivaldybės meras

Parengė

R. Tamošiūnas

Teisės skyriaus vedėjas